recursal/SuperWikiNEXT-32B huggingface dataset:
**மும்தாசு மகால் அருங்காட்சியகம்** (*Mumtaz Mahal Museum* அல்லது *Red Fort Archaeological Museum*), இந்தியாவின் தலைநகரமான புது டில்லியில் உள்ள செங்கோட்டையில் அமைந்துள்ள அரண்மனையொன்றில் அமைக்கப்பட்டுள்ளது. இந்த அரண்மனை மன்னன் சாஜகானால் அவனது மனைவியான அர்சுமந்த் பானு பேகத்துக்காக அமைக்கப்பட்டதாக நம்பப்படுகிறது. இது பொதுவாக **மும்தாசு மகால்** என அழைக்கப்படுகின்றது. இந்த அருங்காட்சியகத்தில் உள்ள ஆறு காட்சிக் கூடங்களில் முகலாயர் காலத்தைச் சேர்ந்த பொருட்கள் வைக்கப்பட்டுள்ளன. தொடக்கத்தில் முகலாய மன்னர் அக்பரோடும் அவருக்குப் பின் ஆண்ட முகலாய அரசர்களோடும் தொடர்புடைய பொருட்கள் காட்சிக்கு வைக்கப்பட்டுள்ளன. இவற்றுள் சிற்றோவியங்கள், கையெழுத்துப்படிகள், கல்வெட்டுக்கள், போன்ற பொருட்கள் உள்ளன. இவற்றுடன் சீனப் பச்சைக்கல்லில் செய்யப்பட்ட வாட்பிடிகள், கத்திப்பிடிகள் முதலியனவும், திரைச்சீலைகள், தளவிரிப்புக்கள், தலையணைகள், ஆடையணிகள் போன்றனவும் இங்கே காட்சிக்கு உள்ளன. 

ஒரு காட்சிக்கூடத்தில் கடைசி முகலாயப் பேரரசரான பகதூர் ஷா சபார் தொடர்பான பொருட்கள் உள்ளன. இவற்றுள், அரசரதும், அவரது அரசியினதும் உடைகள், எழுதுகோல், மைக்கூடு, கத்திரிக்கோல், பன்னீர்ச் செம்பு போன்ற பொருட்கள் அடங்குகின்றன. இவர் கடைசிக் காலத்தில் ரங்கூன் சிறையில் இருந்தபோது எடுத்த நிழற்படங்கள் இங்கிருக்கும் பொருட்களுள் குறிப்பிடத்தக்கவை.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில்
**விண்வெளி நோக்காய்வுக் கலம்** (*space observatory*) விண்வெளியில் புறவெளி நோக்கி நிலைநிறுத்தப்பட்டுள்ள (தொலைநோக்கி போன்ற) எந்தவொரு கருவியும் ஆகும். இது தொலைதூரத்தில் உள்ள கோள்கள், விண்மீன் பேரடை மற்றும் பிற விண்வெளிப் பொருட்களை ஆய்வதற்காக பயன்படுத்தப்படுகின்றது. இத்தகைய முதல் ஆய்வுக்கலம் 1990இல் ஏவப்பட்ட ஹபிள் விண்வெளித் தொலைநோக்கி ஆகும். தரையிலிருந்து ஆய்கின்றபோதுள்ள பல பிரச்சினைகள் விண்வெளி ஆய்வுக்கலங்களில் தவிர்க்கப்படுகின்றன; காட்டாக ஒளி மாசும் மின்காந்த அலைகள் வடிக்கட்டப்படுதலும் பிறழ்வடைதலும் தவிர்க்கப்படுகின்றன.
இந்த நோக்காய்வுக் கலங்களுக்கும் விண்வெளியில் புவியை நோக்கி நிலைநிறுத்தப்படும் பிற நோக்காய்வுக் கலங்களுக்கும் வேறுபாடுள்ளது; பிந்தையது வேவு பார்த்தலுக்கும் புவி குறித்த தகவல்களை சேகரிப்பதற்கும் பயன்படுத்தப்படுகின்றன.

புவியிலிருந்து நோக்காய்வு செய்வதிலுள்ள சிக்கல்கள்
-------------------------------------------------

புவியிலிருந்து நோக்காய்வு செய்யும்போது புவியின் வளிமண்டலம் கதிர்களை வடிகட்டுகின்றது. எனவே இங்கு பதியப்படும் தரவுகள் வளிமண்டலத்தால் வடிகட்டப்பட்ட மற்றும் உருத்திரிபு செய்யப்பட்ட தரவுகளாகும். ஒளி , வானொலி அலைக்கற்றைகளுக்கு வெளியே உள்ள அலைக்கற்றைகளை பெறுவதற்கு விண்வெளி செல்ல வேண்டும். காட்டாக எக்சு-கதிர் வானியல் ஆய்வு புவிப்பரப்பிலிருந்து இயலாதவொன்று. புவியைச் சுற்றிவரும் எக்சு கதிர் தொலைநோக்கிகள் தற்போது முதன்மை பெற்று வருகின்றன. வளிமண்டலம் அகச்சிவப்புக் கதிர், புற ஊதாக் கதிர்களையும் வடிகட்டி விடுகின்றது.

வரலாறு
------

விண்வெளி நோக்காய்வகங்களும் அவை வேலை செய்யும் அலைக்கற்றைகளும்.
1946இல் அமெரிக்க வானியற்பியலாளர் லைமேன் இசுப்பிட்சர் தான் விண்வெளியில் தொலைநோக்கிகளை நிலைநிறுத்தும் எண்ணத்தை முன்வைத்தார். பத்தாண்டுகளுக்குப் பின்னர் சோவியத் ஒன்றியம் முதல் செயற்கைக்கோள், *இசுப்புட்னிக்கை* விண்ணில் செலுத்தியது.

ஓர் பெரிய தொலைநோக்கியை விண்ணில் நிலைநிறுத்தினால் புவியிலிருந்து காண்பதை விட நன்றாக ஆய்வுகள் நடத்த முடியும் என இசுப்பிட்சர் முன்மொழிந்தார். இவரது முயற்சிகளால் உலகின் முதல் விண்வெளி ஒளிக்கற்றை தொலைநோக்கி, *ஹபிள் விண்வெளித் தொலைநோக்கி*, ஏப்ரல் 20, 1990 அன்று விண்ணோடம் *டிஸ்கவரி* (STS-31) மூலம் விண்ணில் நிறுத்தப்பட்டது.

மேற்கோள்கள்
-----------

1. ↑  Flight Missions Information Graphical Interface. NASA Goddard Space Flight Center.
2. ↑  "Hubble Essentials: About Lyman Spitzer, Jr". Hubble Site.
3. ↑  "Hubble Essentials: Quick Facts". Hubble Site.
4. ↑  "The Hubble Space Telescope". Vic Stathopoulos. 2010-12-25 அன்று மூலம் பரணிடப்பட்டது. 2015-10-01 அன்று பார்க்கப்பட்டது.
**மும்தாஜ் பேகம்** (*Mumtaz Begum*)(பிறப்பு 1956) என்பவர் இந்தியாவின் கருநாடக மாநிலத்தின் தலைநகரான பெங்களூரின் முன்னாள் மாநகரத் தந்தை ஆவார். இவர் பெங்களூரைச் சேர்ந்தவர். இவர் இந்த மாநகரின் முதல் முஸ்லிம் மாநகரத் தந்தை நான்காவது பெண் மாநகரத் தந்தை எனும் பெருமையினைப் பெறுகின்றார். இவர் 43வது மாநகரத் தந்தையாக 30 நவம்பர் 2005 அன்று தேர்ந்தெடுக்கப்பட்டார்.

* 

பெரிய பெங்களூர் மாநகர பேரவைக்கு மூன்று முறை உறுப்பினராகத் தேர்ந்தெடுக்கப்பட்டவர் பேகம் ஆவார். இவர் காலனித்துவ ஆட்சியின் போது பிரித்தானியத் தரைப்படை குடியிருப்பின் ஒரு பகுதியாக இருந்த சிவாஜி நகரைப் பிரதிநிதித்துவப்படுத்தினார். இந்தியத் தேசிய காங்கிரசு கட்சியின் உறுப்பினரான இவர், 1984ஆம் ஆண்டு ஜனதா கட்சியின் வேட்பாளராகப் போட்டியிட்டபோது பெங்களூர் நகர மாநகராட்சியின் துணை மாநகரத் தந்தையாகத் தேர்ந்தெடுக்கப்பட்டார்.

அரசியல் வாழ்க்கை
----------------

மும்தாஜ் பேகம் 1984-ல் முதல் முறையாக மாநகர உறுப்பினராகத் தேர்ந்தெடுக்கப்பட்டபோது ஜனதா கட்சியிலிருந்தார். 1984-ல் துணை மாநகரத் தந்தையாகத் தேர்ந்தெடுக்கப்பட்டார். இதன்பிறகு 1988-ல் காங்கிரசு கட்சியில் இணைந்தார். 1990-ல் இரண்டாவது முறையாக மாநகர உறுப்பினராக மீண்டும் தேர்ந்தெடுக்கப்பட்டார்.

பதவிகள்
-------

* 1984 மாநகரத் துணை மாநகரத்தந்தை, பெங்களூர்
* 1991-95: பொதுச் செயலாளர், பெண்கள் பிரிவு, கர்நாடக பிரதேச காங்கிரசு கட்சி
* 1993-97 : தலைவர், தொகுதி காங்கிரசு குழு, சிவாஜிநகர், பெங்களூர்
* 1995-97: பொதுச் செயலாளர், பெங்களூர் நகர மாவட்ட காங்கிரசு
* 1997–2002 : பொதுச் செயலாளர், கர்நாடக பிரதேச காங்கிரசு
* 2001 : தலைவர், மேல்முறையீடுகள் மீதான நிலைக்குழு
* 2003 : உறுப்பினர், கல்வி மற்றும் சமூக நீதிக்கான நிலைக்குழு
* 2002–2005 : செயற்குழு உறுப்பினர், கர்நாடக பிரதேச காங்கிரசு
* 2005–2006: மாநகரத்தந்தை, பெங்களூர் மாநகரம்

உலக மேயர் வேட்பாளர்
-------------------

இலண்டனில் உள்ள சிட்டி மேயர் அறக்கட்டளையால் இரண்டு ஆண்டுகளுக்கு ஒருமுறை நடத்தப்படும் 2006ஆம் ஆண்டுக்கான உலக மேயர் பட்டத்திற்கான இறுதிப் போட்டியாளர்கள் பட்டியலில் மும்தாஜ் பேகம் இடம்பெற்றிருந்தார்.

மேற்கோள்கள்
-----------

1. 1 2 3 4 5  "Mumtaz Begum elected Mayor". *தி இந்து* (India). 30 November 2005. Archived from the original on 1 டிசம்பர் 2005.. பார்த்த நாள்: 24 March 2010.
2. 1 2 3 4 5  kashif (24 June 2006). "Mumtaz Begum (1956- ):Politics". New Delhi: urdustan.com network. 30 January 2013 அன்று மூலம் பரணிடப்பட்டது. 11 August 2012 அன்று பார்க்கப்பட்டது.
3. ↑  Mayors, Mayors (2006). "Comments in support of Mumtaz Begum". London: City Mayors Foundation. 11 August 2012 அன்று பார்க்கப்பட்டது.
**எஸ் எஸ் பாலன்** என அறியப்படும் **எஸ். பாலசுப்ரமணியன்** (*S. Balasubramanyan*, டிசம்பர் 28, 1936 - டிசம்பர் 19, 2014) திரைப்பட தயாரிப்பாளரும், இயக்குனரும், விகடன் குழுமத்தின் உரிமையாளரும் ஆவார்.

ஜெமினி ஸ்டுடியோஸ், விகடன் குழுமம் ஆகியவற்றின் நிறுவனர் எஸ். எஸ். வாசனின் மகனான இவர் சென்னையில் பிறந்தவர். லயோலா கல்லூரியில் படித்து இளங்கலைப் (பி.காம்) பட்டம் பெற்றார். விகடன் குழுமத்தில், 1956 ஆம் ஆண்டில் இணைந்த இவர் தந்தையின் மரணத்திற்கு பின் ஜெமினி, விகடன் குழுமத் தலைவராகப் பொறுப்பேற்றார்.

திரைப்படத் துறை பங்களிப்புகள்
-----------------------------

தமிழ், இந்தி, தெலுங்கு உட்பட பல மொழிகளில் திரைப்படங்களைத் தயாரித்துள்ளார். சிரித்து வாழ வேண்டும், எல்லோரும் நல்லவரே போன்றவை இவர் இயக்கிய சில திரைப்படங்களாகும்.

பத்திரிகைத் துறை பங்களிப்புகள்
------------------------------

1987ஆம் ஆண்டு ஆனந்த விகடனின் அட்டையில் வெளியான ஒரு நகைச்சுவைத் துணுக்கிற்காக, அன்றைய எம்.ஜி.ஆர் அரசு இவரைக் கைதுசெய்து சிறையில் அடைத்தது. தன்னைக் கைதுசெய்தது தவறு என வழக்கு தொடுத்து வெற்றிபெற்று, 1001 ரூபாய் அபராதத் தொகையையும் பெற்றார்.

குடும்பம்
---------

இவருக்கு ஆறு பெண்களும், ஓர் ஆண் குழந்தையும் உள்ளனர். இவரின் மகன் பா. சீனிவாசன் தற்போது விகடன் குழுமத்தின் மேலாண் இயக்குநராக உள்ளார்.

மறைவு
-----

19 டிசம்பர் 2014 அன்று சென்னையில் மாரடைப்பினால் காலமானார்.

மேற்கோள்கள்
-----------

1. ↑  "விகடன் குழும தலைவர் பாலசுப்ரமணியன் காலமானார்". தினமலர். 19 திசம்பர் 2014 அன்று பார்க்கப்பட்டது.
2. ↑  "பாலசுப்ரமணியன் மறைவு". விகடன். 19 திசம்பர் 2014 அன்று பார்க்கப்பட்டது.
3. 1 2  "விகடன் குழுமங்களின் தலைவர் எஸ்.பாலசுப்ரமணியன் மறைவு". தி இந்து. 19 திசம்பர் 2014 அன்று பார்க்கப்பட்டது.
4. ↑  "A trophy to remember". The Hindu. 19 திசம்பர் 2014 அன்று பார்க்கப்பட்டது.
**எஸ். நடராஜன்** இலங்கை வானொலியின் மூத்த அறிவிப்பாளர்களில் ஒருவர். இலங்கை வானொலியில் அறிவிப்பாளராக, செய்தி வாசிப்பவராக, நிகழ்ச்சி தயாரிப்பாளராக, நேர்முக வர்ணனையாளராக 30 ஆண்டுகளுக்கு மேலாகவும், ஒளிபரப்புத்துறையில் 20 ஆண்டுகளுக்கு மேலாகவும் பணியாற்றியவர்.

வாழ்க்கைச் சுருக்கம்
--------------------

நடராஜன் இலங்கையின் வடக்கே யாழ்ப்பாண மாவட்டத்தில் புன்னாலைக்கட்டுவன் என்னும் ஊரில் சோமசுந்தர ஐயர், மனோன்மணி ஆகியோருக்குப் பிறந்தவர். தந்தை உள்ளூர் அஞ்சல் நிலையப் பொறுப்பதிகாரியாகப் பணியாற்றியவர். நடராஜன் புன்னாலைக்கட்டுவன் அரசினர் பாடசாலை, ஏழாலை விக்கினேசுவரா வித்தியாலயம், உரும்பிராய் இந்துக் கல்லூரி ஆகியவற்றில் கல்வி பயின்றார். 1951 இல் உள்நாட்டு இறைவரித்திணைக்களத்தில் எழுத்தராகப் பணியில் சேர்ந்து, வரி உத்தியோகத்தராகப் பதவி உயர்வு பெற்றார்.

அறிவிப்புத் துறையில்
--------------------

இலங்கை வானொலியில் வீ. ஏ. கபூர் தயாரித்து வழங்கிய *வளரும் பயிர்* நிகழ்ச்சியில் கலந்து கொண்டார். பின்னர் சிறுவர் மலர் நிகழ்ச்சியின் வானொலி மாமாவாக இருந்து அந்நிகழ்ச்சியைத் தயாரித்து வழங்கினார். 1960 ஆம் ஆண்டில் பகுதி நேர ஒலிபரப்பாளரானார். அந்நாட்களில் இருந்து செய்திகளை ஆங்கிலத்தில் இருந்து தமிழுக்கு மொழிபெயர்த்து செய்திகளை வாசித்தும் வந்தார். பலதும் பத்தும், முத்தி நெறி, செய்தியின் பின்னணியில், வெளிநாட்டுச் செய்தி விமரிசனம், தொழிலாளர் வேளை, சைவநீதி போன்ற நிகழ்ச்சிகளையும் தயாரித்து வந்தார்.

நல்லூர் முருகன் ஆலயம், திருக்கேதீஸ்வரம், செல்லசந்நிதி முருகன் ஆலயம் போன்றவற்றின் உற்சவ காலங்களிலும், ஆடிவேல் திருவிழாக்காலத்திலும் நேர்முகவர்ணனை வானொலியில் வழங்கியவர்.

பட்டங்கள்
---------

* சைவ நன்மணி (இந்து சமயக் கலாசார அமைச்சு)

மேற்கோள்கள்
-----------

1. 1 2 3 4  ரஹ்மான், இஸ்மாயில் உவைசுர் (2002). *நேயரின் பார்வையில்*. அக்கரைப்பற்று. பன்னாட்டுத் தரப்புத்தக எண்:955-97948-0-9.
**சூப்பர் டா**(Super Da) 2004ம் ஆண்டு, அழகு ராஜ சுந்தரம் இயக்கத்தில் வெளிவந்த தமிழ் நகைச்சுவை திரைப்படம். இதில் ராம்கி, குணால் மற்றும் புதுமுகம் அனுஷா முக்கிய வேடங்களிலும், லிவிங்ஸ்டன், சிந்தூரி, தெலுங்கானா சகுந்தலா, பரவை முனியம்மா, செந்தில், வையாபுரி, மனோரமா மற்றும் அம்பிகா ஆகியோர் துணை கதாபாத்திரங்களாகவும் நடித்துள்ளனர். இப் படத்தை அனுஷாவின் தாய் பி. சம்பூர்ணம் தயாரித்துள்ளார்.தேவாவின் இசையில் 25 சூன்,2004இல் வெளிவந்தது.

கதை
---

கதிர்வேல் (ராம்கி) தனது நண்பன் சுப்பிரமணி(லிவிங்ஸ்டன்)யுடன் தங்கியிருப்பதற்காக நகரத்திற்கு வருகிறான். ரேஷ்மா (அனுஷா) ஒரு கல்லூரி மாணவி. அவளின் தாயார் கங்கம்மா இதயமற்ற கொடுங்குணம் கொண்டவள். கல்லூரி மாணவனான ராகுல்(குணால்), ரேஷ்மாவை பார்த்தவுடன் காதலிக்கிறான். ரேஷ்மாவும் அவனைக் காதலிக்கிறாள். ஆனால் தன் தாயிடமிருந்து ராகுலைக் காப்பாற்றுவதற்காக அவனைத் தவிர்க்கிறாள். முடிவில் அவன் காதலை ஏற்றுக் கொள்கிறாள். இது கங்கம்மாவிற்கு தெரிந்தவுடன் ராகுலை, கதிர்வேல் மற்றும் சுப்பிரமணியின் முன்னிலையில் அடித்து படுகாயமடையச் செய்கிறாள். கதிர்வேலும் சுப்பிரமணியும் ராகுலை அருகிலிருந்த மருத்துவமனைக்கு அழைத்துச் செல்கின்றனர். ரேஷ்மா சம்பவ இடத்தில் இருந்தும் உதவாத கதிர்வேலைப் பார்த்து இழிவாகப் பேசுகிறாள். கதிர்வேல் தனக்கு நடந்த சோகமான முன்கதையை ரேஷ்மாவிற்கு கூறுகிறான். அதில், கதிர்வேல் ரேஷ்மாவின் சகோதரி மீனாட்சி (சிந்தூரி)யைக் காதலித்ததாகவும், அதனால் கோபமடைந்த அவளின் தாயார் கங்கம்மா தன்னைக் கொல்ல வரும்பொழுது மீனாட்சியால் தடுக்கப்படு உயிர் பிழைத்ததாகவும் கூறுகிறான். மீனாட்சி இறக்கும் தறுவாயில் தன் தாயைக் கொல்லக்கூடாது என உறுதிமொழி வாங்கியதால் தன்னால் எதுவும் செய்ய இயலவில்லை எனக் கூறுகிறான். ஆனால் ரேஷ்மாவிடம் காதலர்களை சேர்த்து வைப்பதாக உறுதியளிக்கிறான். காதலர்கள் எவ்வாறு ஒன்று சேர்ந்தனர் என்பதுடன் கதை முடிவுக்கு வருகிறது.

நடிப்பு
-------

கதிர்வேல் - ராம்கி   

ராகுல் - குணால்   

ரேஷ்மா - அனுஷா  
 
சுப்பிரமணி - லிவிங்ஸ்டன்   

மீனாட்சி - சிந்தூரி   

கங்கம்மா - தெலுங்கானா சகுந்தலா   

முனியம்மா - பரவை முனியம்மா   

செந்தில்  

வையாபுரி  

மனோரமா   

அம்பிகா  

அனுராதா   

மீரா கிருஷ்ணன் - சகீலா   

சரசு - சர்மிளி   

அபிநயஸ்ரீ   

பொன்னம்பலம்  

பாலு ஆனந்த்  

அனு மோகன்  

உதய் பிரகாஷ்   

மருத்துவர் - கே. பாபு   

தபால் காரர் - வி. எஸ். பாலமுருகன்   

திருமண தரகர் - சி. ஜெ. முத்துக்குமார்   

பாம்பாட்டி - அழகு ராஜ சுந்தரம்   
 
கௌரவ வேடம் - அரவிந்து ஆகாசு

பாடல்கள்
--------

இப் படத்திற்கு தேவா இசை அமைத்துள்ளார். இப் படத்தின் 5 பாடல்களை காளிதாசன், பிறைசூடன், கலை குமார், தொல்காப்பியன்,மற்றும் விக்டர்தாஸ் போன்றோர் எழுதியுள்ளனர். பாடல்கள் மே 21, 2004இல் வெளியிடப்பட்டது.

| எண் | பாடல் | பாடியவர்கள் | எழுதியவர் | காலம் |
| --- | --- | --- | --- | --- |
| 1 | 'கோயம்பேடு' | அனுராதா ஸ்ரீராம், மாணிக்க விநாயகம் | காளிதாசன் | 5:11 |
| 2 | 'இடுப்பு மடிப்பு' | மாதங்கி ஜெகதீஷ், திப்பு | பிறைசூடன் (கவிஞர்) | 4:32 |
| 3 | 'இச்சு தா' | சங்கர் மகாதேவன், மாலதி லட்சுமணன் | விக்டர்தாஸ் | 4:13 |
| 4 | 'எங்கப்பாவுக்கு' | மாலதி லக்‌ஷ்மன் | தொல்காப்பியன் | 5:19 |
| 5 | 'துளசி செடியோரம்' | அனுராதா ஸ்ரீராம் | கலை குமார் | 5:20 |

மேற்கோள்கள்
-----------

1. ↑  "Superda (2004)". spicyonion.com. 2016-10-01 அன்று பார்க்கப்பட்டது.
2. ↑  "Behindwoods : Actress Anu persists". behindwoods.com. 2005-04-04. 2016-10-01 அன்று பார்க்கப்பட்டது.
3. ↑  "Superda Songs". play.raaga.com. 2016-10-01 அன்று பார்க்கப்பட்டது.
**ஆனந்த் குமார்** (வயது 37), பீகார் மாநிலத்தின் பாட்னாவில் "கணிதத்திற்கான ராமானுஜன் பள்ளி" என்ற பெயரில் ஒரு கல்வித்திட்டத்தை நடத்தி வரும் கணித ஆசிரியர். 2002 முதல் இவர் நடத்தி வரும் **சூப்பர் 30** என்ற திட்டம் மூலம் பீகாரின் மிகவும் ஏழ்மையான, திறமையுள்ள 30 மாணவர்களைத் தேர்ந்தெடுத்து அவர்களை இந்திய தொழில்நுட்ப நிலைய நுழைவுத்தேர்வுக்கு ஆயத்தப்படுத்தி, ஒரு வருடத்திற்கான முழுச்செலவையும் ஏற்று, அதில் பெரும்பாலானவர்களை வெற்றிபெற வழிசெய்து வருகிறார். 2010- ஆம் ஆண்டு வரையில் 212 மாணவர்களை ஐ.ஐ.டீ. நுழைவுத்தேர்வில் வெற்றியடையச் செய்துள்ளார் இவர்.

டைம் பத்திரிக்கையின் ஆசியாவில் சிறந்தவை
---------------------------------------

13 மே 2010, டைம் பத்திரிக்கை இதழில், ஆசியாவில் **மனதிற்குப் பிடித்தவற்றில் சிறந்தவை** என்ற பிரிவில் ஆனந்து குமாரின் சூப்பர் 30 திட்டம் சிறப்பிக்கப் பட்டுள்ளது.

மேற்கோள்கள்
-----------

1. ↑  டிரிபியூன் இந்தியா
2. ↑  "The Hindu". 2010-05-29 அன்று மூலம் பரணிடப்பட்டது. 2010-05-27 அன்று பார்க்கப்பட்டது.
3. ↑  "Do the Math - The Best of Asia 2010 - TIME". *web.archive.org*. 2010-06-03. 2010-06-03 அன்று மூலம் பரணிடப்பட்டது. 2022-09-26 அன்று பார்க்கப்பட்டது.
நாற்கரத்தின் எதிரெதிர் சோடி முக்கோணங்களின் பரப்பளவுகளின் கூட்டுத்தைகள் சமம்:   
Area(BCL) + Area(DAL) = Area(LAB) + Area(DLC)
யூக்ளீட் வடிவவியலில் **ஆனியின் தேற்றம்** (*Anne's theorem*) என்பது ஒரு குவிவு நாற்கரத்துக்குள் அமைந்த சில பரப்பளவுகளின் சமத்தன்மையைப் பற்றிக் கூறுகிறது. பிரெஞ்சு கணிதவியலாளர் பியர்ரெ-லியோன் ஆனி (Pierre-Leon Anne, 1806–1850) என்பவரின் பெயரால் அழைக்கப்படுகிறது. 

தேற்றத்தைன் கூற்று:

*ABCD ஒரு இணைகரமல்லாதக் குவிவு நாற்கரம். அதன் மூலைவிட்டங்கள் AC, BD. மூலைவிட்டங்களின் நடுப்புள்ளிகள் முறையே E, F. நாற்கரத்தின் உள்ளமையும் ஏதாவது ஒரு புள்ளி L. இப்புள்ளி நாற்கரத்தின் பக்கங்களுடன் சேர்ந்து நான்கு முக்கோணங்களை உருவாக்குகிறது. இவற்றில் எதிரெதிர் சோடி முக்கோணங்களின் பரப்பளவுகளின் கூட்டுத்தொகைகள் சமம் என்றால் புள்ளி L, நாற்கரத்தின் மூலைவிட்டங்களின் நடுப்புள்ளிகளை இணைக்கும் கோட்டின் (நியூட்டன் கோடு) மீது அமையும். அதாவது,*Area*(BCL) +*Area*(DAL) =*Area*(LAB) +*Area*(DLC) ) எனில், E, F புள்ளிகளை இணைக்கும் கோட்டின் மீது புள்ளி L அமையும்.*
ஒரு இணைகரத்தின் இரு மூலைவிட்டங்களின் நடுப்புள்ளிகள் இரண்டும் ஒரே புள்ளியாக இருக்கும் என்பதால், இணைகரத்துக்கு நியூட்டன் கோடு இல்லை. எனினும் இணைகரத்தின் உள்ளமையும் ஏதாவது ஒரு புள்ளிக்குத் தேற்றத்தின் பரப்பளவு முற்றொருமை உண்மையாக இருக்கும்.

ஆனியின் தேற்றத்தின் மறுதலையும் உண்மை. அதாவது, ஒரு நாற்கரத்தின் உள்ளமையும் புள்ளி ஒன்று நாற்கரத்தின் நியூட்டன் கோட்டின் மீது அமைந்தால் தேற்றத்தில் தரப்பட்டுள்ள பரப்பளவு முற்றொருமை உண்மையாகும்.

மேற்கோள்கள்
-----------

* Claudi Alsina, Roger B. Nelsen: *Charming Proofs: A Journey Into Elegant Mathematics*. MAA, 2010, ISBN 9780883853481, pp. 116–117 (கூகுள் புத்தகங்களில் *online copy*)
* Ross Honsberger: *More Mathematical Morsels*. Cambridge University Press, 1991, ISBN 0883853140, pp. 174–175 கூகுள் புத்தகங்களில் *online copy*)

வெளியிணைப்புகள்
---------------

* *Newton's and Léon Anne's Theorems* at cut-the-knot.org
* Andrew Jobbings: *The Converse of Leon Anne's Theorem* பரணிடப்பட்டது 2014-03-04 at the வந்தவழி இயந்திரம்
* Weisstein, Eric W. "Leon Anne's Theorem", *MathWorld*.
**ஆனி மேரி ஆசுடின்** *(Anne Marie Astin)* ஓர் ஆத்திரேலிய உயிர்வேதியியலாளர் மற்றும் தடயவியல் நிபுணர் ஆவார். தென் கிழக்கு ஆத்திரேலியாவிலுள்ள விக்டோரியா மாநிலத்தில் பெண்களின் சாதனைகளை ஊக்குவிக்கும் நோக்கில் உருவாக்கப்பட்ட விக்டோரியா கௌரவப் பெண் ஆளுமை விருதை 2010 ஆம் ஆண்டு வென்றார். 2011 ஆம் ஆண்டுக்கான ராணி பிறந்தநாள் மரியாதை விருதான பொதுச் சேவை விருதும் இவருக்கு வழங்கப்பட்டது. பால் வளம் மேம்பாடு மற்றும் ஒழுங்குமுறைப்படுத்துதல், உணவுப் பாதுகாப்புத் தரங்கள் தொடர்பான ஆலோசனைகளுக்கு ஆசுடின் குறிப்பிடத்தக்கவர்.

கல்வி
-----

இங்கிலாந்து நாட்டிலுள்ள டர்காம் நகரில் ஆசுடின் பிறந்தார். லிவர்பூல் பல்கலைக்கழகத்தில் 1973 ஆம் ஆண்டு இவர் வேதியியல் மற்றும் உயிர்வேதியியல் துறையில் இளம் அறிவியல் பட்டமும், 1976 ஆம் ஆண்டு உயிர்வேதியியலில் முனைவர் பட்டமும் பெற்றார். பின்னர் ஆத்திரேலியாவின்  கிரிப்பித் பல்கலைக்கழகத்தில் பொதுத்துறை மேலாண்மை படிப்பில் சான்றிதழ் பெற்றார்.

தொடக்க்கால வாழ்க்கை
-------------------

ஆசுடின் அவரது தாயாரல் இந்த்த் துறையில் நுழைய ஊக்குவிக்கப்பட்டார். பாரம்பரியமற்ற பெண் வேடங்களைத் தொடர ஆசுடினுக்கு ஊக்கம் கொடுத்தார். மொனாசு பல்கலைக்கழகத்தில் கற்பித்தல் பணியை ஆசுடின் தொடங்கினார். பின்னர் தடயவியல் நிபுணரானார். காவல் துறை பணிகளில் அதிக கவனம் செலுத்தினார். பின்னர் பால் வளத்துறையில் சேர்ந்தார். பின்னாளில் இவர் விக்டோரியா அரசாங்கத்தில் பால் உணவு பாதுகாப்பு ஆணையத்தின்  முதன்மை நிர்வாக அதிகாரியாகவும் உயர்ந்தார்.

தொழில்
------

ஆத்திரேலிய உணவு அறிவியல் மற்றும் தொழில்நுட்ப நிறுவனத்தின் தலைவராக ஆசுடின் பணிபுரிகிறார் the Chair of the William Angliss Institute Board  and is the Chair of the. வில்லியம் ஆங்கிலிசு நிறுவன வாரியத்தின் தலைவர் Food, Beverage and Pharmaceutical Industry Reference Committee, உணவு, பானம் மற்றும் மருந்து தொழில் குறிப்புக் குழுவின் தலைவர் போன்ற பதவிகளையும் ஆசுடின் வகிக்கிறார்.

மேற்கோள்கள்
-----------

1. ↑  "Astin, Anne Marie". It's an Honour. 21 November 2015 அன்று மூலம் பரணிடப்பட்டது. 21 November 2015 அன்று பார்க்கப்பட்டது.
2. 1 2 3  "About, Dr Anne Astin, Chair & President". 2015-11-20 அன்று மூலம் பரணிடப்பட்டது. 2015-11-16 அன்று பார்க்கப்பட்டது.
3. 1 2 3  Bowling, Danielle (15 July 2013). "Dairy leader named as new AIFST president".. பார்த்த நாள்: 18 November 2015.
4. 1 2 3  "Anne M. Astin's Biography". 2015-11-20 அன்று மூலம் பரணிடப்பட்டது. 2015-11-16 அன்று பார்க்கப்பட்டது.
5. ↑  "Dairy leader to head food science institute". Austrialan Dairy Farmer. 19 June 2013. 19 November 2015 அன்று பார்க்கப்பட்டது.
6. ↑  "New board for Dairy Food Safety Victoria". Australasian Business Intelligence(subscription required). March 30, 2004. February 20, 2016 அன்று மூலம் பரணிடப்பட்டது. 19 November 2015 அன்று பார்க்கப்பட்டது. Unknown parameter `|=` ignored (உதவி)
7. ↑  "Guidelines boost for food safety". Australasian Business Intelligence(subscription required). May 17, 2006. February 20, 2016 அன்று மூலம் பரணிடப்பட்டது. 19 November 2015 அன்று பார்க்கப்பட்டது. Unknown parameter `|=` ignored (உதவி)
8. ↑  "William Angliss Institute Board". *www.angliss.edu.au* (ஆங்கிலம்). 2019-11-28 அன்று பார்க்கப்பட்டது.
9. ↑  "Committee Membership". *Skills Impact* (ஆங்கிலம்). 2019-11-28 அன்று மூலம் பரணிடப்பட்டது. 2019-11-28 அன்று பார்க்கப்பட்டது.
**டோனி டேன் கெங் யம்** (*Tony Tan Keng Yam*, பிறப்பு: பெப்ரவரி 7, 1940) சிங்கப்பூர் நாட்டின் 7-வது அதிபராக 2011 ஆகத்து மாதம் தெரிவு செய்யப்பட்டார். இவர் 1995 முதல 2003 வரை துணைப் பிரதமராக இருந்துள்ளார்.

சிங்கப்பூர் தேசிய பல்கலைக்கழகத்தில் இயற்பியல் பட்டம் பெற்றவர் டான். மேலும் மாசசூசட்ஸ் தொழில்நுட்பக் கழகத்தில் முதுநிலைப் படிப்பை முடித்தவர். அடிலைட் பல்கலைக்கழகத்தில் டாக்டர் பட்டம் பெற்றவர். சிங்கப்பூர் முதலீட்டுக் கழக நிறுவனத்தில் துணைத் தலைவராக பதவி வகித்துள்ளார். மேலும் சிங்கப்பூர் பிரஸ் ஹோல்டிங்ஸ் நிறுவனத்தின் தலைவராகவும் இருந்துள்ளார். இவர் சீன வம்சவாளியினர் ஆவர்

பொது
----

1979ம் ஆண்டு மக்கள் கட்சியில் இணைந்து செயல்பட ஆரம்பித்தார் இவர் பல்வேறு அமைச்சர் பதவிகளை வகித்துள்ளார். அதிபர் தேர்தலில் நிற்பதற்காக 2011 சூன் மாதம் கட்சி உறுப்பினர் பொறுப்பிலிருந்து விலகினார். ஏனெனில் சிங்கப்பூர் அதிபர் பதவி கட்சி சார்பற்றது

2011 ஆகத்து மாதம் நடைபெற்ற சிங்கப்பூர் அதிபர் தேர்தலில் டோனி டான் 7269 வாக்கு வித்தியாசத்தில் வெற்றி பெற்றார். மொத்தம் உள்ள 20.1 லட்சம் வாக்காளர்களில் 35 சவீதம் பேர் இவருக்கு ஆதரவாக வாக்களித்தனர்

சிங்கப்பூரில் அதிபரை முன்பு நாடாளுமன்றம்தான் தேர்வு செய்து வந்தது. 1993 முதல் மக்கள் வாக்களித்து தேர்வு செய்து வருகின்றனர்.

மேற்கோள்கள்
-----------

மேலும் காண்க
------------

வெளி இணைப்புகள்
---------------

| * பா
* உ
* தொ
 சிங்கப்பூர் அதிபர்கள் |
| --- |
| அதிபர்கள் | 
* யூசுப் இசாக்

* பெஞ்சமின் சியர்ஸ்

* தேவன் நாயர்

* வீ கிம் வீ

* ஓங் தெங் சியோங்

* செல்லப்பன் ராமநாதன்

* டோனி டான்

* அலிமா யாகோப்பு

 |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States

 |
| கல்விசார் | 
* MathSciNet
* zbMATH

 |
லந்தாவு தொடுப்பு பார்வையர் மையத்தில் இருந்து சிங் மா பாலத்தின் காட்சி
கப் சுயி முன் பாலத்தின் காட்சி, கீழே தெரிவது லந்தாவு தொடுப்பு பார்வையர் அருங்காட்சியகம்
லந்தாவு தொடுப்புப் பார்வையர் மையத்தில் இருந்து சிங் மா பாலத்தின் மாலைநேரக் காட்சி
**லந்தாவு தொடுப்புப் பார்வையர் மையம்** (Lantau Link Visitors Center) என்பது ஹொங்கொங், சிங் யீ தீவில், கவுலூன் பகுதியில் இருந்து லந்தாவு தீவை தொடுக்கும் சிங் மா பாலம் மற்றும் கப் சுயி முன் பாலம் ஆகிய கடல் மேல் கட்டப்பட்டுள்ள இரண்டு பாலங்களின் காட்சியைப் பார்க்க விரும்பும் பார்வையாளர்களுக்காக கட்டப்பட்டுள்ள பார்வையர் மையம் ஆகும். 

இந்த "லந்தாவு தொடுப்புப் பார்வையர் மையம்" சிங் யீ தீவின் வடமேற்கு முனையில், கடலோரம் அமைந்துள்ள ஒரு மலைக்குன்றின் உச்சியில் கட்டப்பட்டுள்ளது. அத்துடன் இந்த இரண்டு பாலங்கள் தொடர்பான அனைத்து விடயங்களையும் அறிந்துகொள்வதற்கான ஒரு அருங்காட்சியகம் ஒன்றும் இந்த இடத்தில் உள்ளது. இந்த இரண்டு பாலங்கள் தொடர்பான அனைத்து விடயங்களையும் இந்த பார்வையர் மையத்தில் அறிந்துகொள்ளலாம்.

பயன்படுத்தப்பட்ட ஆணிகள், கம்பிகள், பணிபுரிந்தோர் எண்ணிக்கை என எல்லாவற்றையும் விபரமாகவும், அதேவேளை அதன் மாதிரிகளையும் பொது பார்வையருக்காக வைக்கப்பட்டுள்ளன.

வரலாறு
------
**காங்கோ இனக்குழு** என்பது பாண்டு இனத்தைச் சேர்ந்த ஒரு இனக்குழு ஆகும். இவர்கள் ஆப்பிரிக்காவின் அத்திலாந்திக் கடலோரம் காங்கோ சனநாயகக் குடியரசில் உள்ள பொயிண்டே நொய்ரே என்னும் இடத்தில் இருந்து, அங்கோலாவில் உள்ள லுவாண்டா வரையான பகுதிகளில் வாழ்கின்றனர். 20 ஆம் நூற்றாண்டின் இறுதிப் பகுதியில் இவர்களது எண்ணிக்கை 10,220,000 ஆக இருந்தது. கிகாங்கோ மொழியில் இவ்வினத்தை பன்மையில் *பெசிகாங்கோ* என்றும் ஒருமையில் *முவிசிகாங்கோ* என்றும் குறிப்பிடுகின்றனர். 

  

இவர்களில் பெரும்பாலோர் கிகாங்கோ மொழியைப் பேசுகின்றனர். இம் மொழி பல வட்டார வழக்குகளாகப் பிரிந்து காணப்படுகின்றது. சில வட்டார வழக்குகளிடையே புரிந்து கொள்ளக்கூடிய தன்மை மிகவும் குறைவு. அங்கோலாவில் வாழும் இம்மக்கள், எறத்தாழ அனைவருமே போத்துக்கேய மொழியைப் பேசுகின்றனர். இவர்களில் சிலருக்கு இம்மொழி முதல்மொழியாகவும் ஏனையோருக்கு இரண்டாம் மொழியாகவும் உள்ளது. இதுபோலவே காங்கோவிலும், காங்கோ சனநாயகக் குடியரசிலும் வாழ்வோர் பிரஞ்சு மொழியைப் பேசுகிறார்கள். இவ்வினக்குழுவினரில் சிலர் மேற்குக் காங்கோவின் பொது மொழியாகிய லிங்காலா மொழியை அல்லது கித்துபா என அழைக்கப்படும் கிகாங்கோ யா லேட்டா பேசுகின்றனர். *கிகாங்கோ யா லேட்டா* என்பது கிகாங்கோ மொழியின் ஒரு கிரியோல் வடிவம் ஆகும்.

இவற்றையும் பார்க்கவும்
----------------------

* ஆப்பிரிக்காவில் உள்ள இனக்குழுக்கள்
**காங்கோ தமிழ்ச் சங்கம்** (*Congo Tamil Association*), முன்னர் **காங்கோ தமிழ் இளைஞர் பண்பாட்டு மன்றம்** (*ட்ய்ய்க்கா க்கொஙொ*) என்றழைக்கப்பட்டது) என்பது காங்கோ வாழ் தமிழர்களால் நடத்தப்படும் ஒரு தமிழ்ச்சங்கம் ஆகும். இது காங்கோ மக்களாட்சிக் குடியரசு தலைநகர் கின்சாசா பெருநகரில் வசிக்கும் காங்கோ தமிழர்கள் ஒன்று சேர்ந்து நடத்தும் தமிழ்ச்சங்கமாகும். 2011 ஆகத்து இந்திய விடுதலை நாள் கொண்டாட்டத்தோடு ஆரம்பிக்கப்பட்ட இந்த சங்கமானது எண்ணற்ற விழாக்கள், கொண்ட்டாட்டங்கள், இலக்கிய விழாக்கள், தமிழ் முப்பெரும் விழாக்கள், புத்தக வெளியீட்டு விழாக்கள் போன்றவற்றை நடத்தி வருகிறது. காங்கோ - கின்சாசா வாழ் தமிழ் மக்களை ஒருங்கிணைக்கும் பாலமாக இந்தசங்கம் செயற்படுகிறது. அதோடு தமிழ் மொழி, பண்பாடு இவற்றை அடுத்த தலைமுறையினருக்கு கொண்டு செல்லும் விதமாக கின்சாசா வாழ் தமிழர்களின் குழந்தைகளுக்கென்று ஞாயிறு தோறும் காங்கோ தமிழ்ப்பள்ளி செயற்பட்டு வருகிறது. இங்குள்ள தமிழர்களின் எழுத்தாற்றல் மற்றும் வாசிக்கும் ஆர்வத்தை தூண்டும் விதமாக காங்கோ தமிழ்ச்சாரல் என்ற மாத இதழ் மின்னிதழ் வடிவிலும் அச்சு வடிவிலும் வெளியிடப்பட்டது. தற்போது இவ்விதழ் ஒரிசா பாலு அவர்களின் ஆலோசனையின் படி **ஆப்பிரிக்கத் தமிழ்ச்சாரல்** என்ற மாத இதழாக ஆப்பிரிக்காவில் வாழும் தமிழ் எழுத்தாளர்களுடய பங்களிப்புகளுடன் மின்னிதழாக மட்டும் வெளிவருகிறது.

மன்றத்தின் தலைவர்கள்
--------------------

* 2023 (நடப்பு) - திரு. சிதம்பரம்
* 2022 - திரு. சந்தானராமன்
* 2020 மற்றும் 2021 - திரு. இரா சுந்தர்
* 2018 மற்றும் 2019 - திரு.சௌந்தரராசன்
* 2017 - திரு.விக்டர் செயக்குமார்
* 2016 - திரு. சுந்தர் ராசன்
* 2015 - திரு.ராசக்குமார்
* 2014 - திரு.சொக்கலிங்கம்
* 2013 - திரு. செரால்டு முத்து
* 2012 - திரு.சத்தியசீலன்
* 2011 - திரு.ஆல்பர்ட்

சிறப்பு விழாக்கள்
-----------------

* இலக்கிய விழா
* புத்தக வெளியீட்டு விழா
* தமிழ் முப்பெரும் விழா

காங்கோ தமிழ்ப்பள்ளி
-------------------

காங்கோ தமிழ்ச் சங்கத்தின் உறுப்பினர்களின் குழந்தைகளுக்கு தாய் மொழியாம் தமிழ் மொழியை எழுதவும் படிக்கவும் பேசவும் சொல்லித்தரும் பள்ளியாக காங்கோ தமிழ்ப் பள்ளி இயங்குகிறது. இது 2013 ஆம் ஆண்டு முதல் ஞாயிறு தோறும் EIS பள்ளி வளாகத்தில் இயங்கி வருகிறது.

இவற்றையும் பார்க்க
------------------

* காங்கோத் தமிழர்
* காங்கோ தமிழ்ச்சாரல்

வெளி இணைப்புகள்
---------------

* காங்கோ தமிழ் இளைஞர் பண்பாட்டு மன்றம்
ஆங்க்காங்கில் ஒரு தையற்கலைஞர் ஒரு வாடிக்கையாளரின் ஆடையைத் தைக்க அளவெடுத்துக் கொண்டு இருக்கின்றார்.
துணிகளின் ஓரங்களைப் பிணைக்கவும், வேறுவகையான தையற் தேவைகளுக்கும் பயன்படும் தையல் இயந்திரம்
**தையற்கலைஞர்** என்பவர் பஞ்சுநூல் போன்ற வேறுபல இயற்கைப்பொருள்கள், செயற்கைப்பொருள்களால் ஆன நூலிழையால் நெய்த துணியைக் கொண்டு ஒரு குறிப்பிட்ட ஆளின் அல்லது சிறுவரின் உடலளவுக்கும் தேவைக்கும் ஏற்ப அத் துணியை வெட்டியும், *தைத்தும்* (பெரும்பாலும் நூலிழைகொண்டு பிணைத்தல்) ஒருவர் அணியத்தக்க ஆடையைச் செய்யும் கலைஞர். பொதுவாக இதனைத் பொருள் ஈட்டும் தொழிலாகக் கொண்டுள்ளோரைத் *தையற்காரர்* என்பர். ஆண்களும் பெண்களும் தையற்காரர்களாக இத்தொழிலில் ஈடுபடுகிறார்கள்.

தமிழ்நாட்டில் பரவலாக பயன்பட்டு வரும் வேட்டி, துண்டு, சீலை (புடவை) போன்றவை நெய்த துணியை அப்படியே தையற்கலைஞர் ஆடையாக செய்து தராமலேயே அணியும் ஆடைகள். ஆனால் சட்டை (முற்காலக் குப்பாயம்), கால்சட்டை (பேண்ட் என்னும் குழாய்க் கால்சட்டை), இந்திய, தமிழ்நாட்டுப் பெண்களின் மேற்சட்டை, குழந்தைகள் அணியாடைகள் முதலியன துணியைப் பல்வேறு வடிவங்களில் தக்க அளவுடன் வகுத்து (design), வெட்டித் தைத்து உருவாக்கும் ஆடைகள். இவற்றைத் தையற்கலைஞர்கள் செய்து தருகிறார்கள்.

தையற்கலைஞர்கள் மிகத் தொன்மையான காலங்களில் இருந்தே பணியாற்றி வந்திருந்த பொழுதும், பதினேழு, பதினெட்டாம் நூற்றாண்டுகளுக்குப் பிறகுதான் தற்கால முதன்மைப் பொருளில் பயன்பாட்டில் உள்ளது.

ஆங்கிலத்தில் தையற்கலையை டெய்லரிங் (tailoring) என்று தற்காலத்தில் கூறுகிறார்கள். வாடிக்கைக் காரர்களுக்கு தனிப்பட்ட முறையில் அவர்களின் உடலளவு, தேவை முதலியவற்றுக்கு ஏற்றவாறு தைத்துத் தருதலைச் சிறப்பாக *பெ'சுப்போக் டெய்லரிங்* (bespoke)என்று கூறுகிறார்கள். ஒருவரின் தனிப்பட்ட அளவுகளுக்கு ஏற்றார்போல அல்லாமல், குறிப்பிட்ட சில அளவுகளில் ஏற்கனவே தைத்து வைத்திருக்கும் ஆடைகளுக்கு *அணிய ஆடை* (ரெடிமேடு) என்று பெயர்.

வெளி இணைப்புகள்
---------------

* ஆங்கிலத்தில் தையல் பற்றிய வரலாறு (பொது சுருக்கவுரை)
* அமெரிக்காவின் தனித்தேவைத் தையற்கலைஞர்களும் வடிவமைப்பாளர்களுக்கான கூட்டாயம்(CTDA)
* தனித்தேவைத் துணித் தையற்கலைஞர் தொழிலியக் கூட்டாயம் (PACC)
**கியோமிசு-டேரா** (*Kiyomizu-dera*, சப்பானியம்: 清水寺) என்பது சப்பானில் கியோட்டோ நகரின் கிழக்குப் பகுதியில் அமைந்துள்ள ஒரு பௌத்த கோயில். இக்கோயில் யுனெஸ்கோவின் உலகப் பாரம்பரியக் களங்களின் பட்டியலில் சேர்க்கப்பட்டுள்ளது. அரண்மனையை ஒட்டியுள்ள இந்தக் கோயில், சப்பானியக் கலைநயத்தின் புகழ் சொல்வதாய் விளங்குகிறது. இதன் முக்கிய பகுதிகள் தங்கத் தகடுகளால் வேயப்பட்டுள்ளன.

வரலாறு
------

கியோமிசு-டேரா கோயில் ஹையன் காலகட்டத்தைச் சேர்ந்தது. கிபி 798 இல் அமைக்கப்பட்டது. இதன் தற்போதைய கட்டடங்கள் 1633 ஆம் ஆண்டில் டொக்குகாவா யேமிட்சு என்ற இராணுவத் தலைவரின் கட்டளையின் பேரில் மீளக்கட்டப்பட்டது. இக்கட்டட அமைப்பில் எந்தவொரு ஆணியும் பயன்படுத்தப்படவில்லை என்பது இதன் சிறப்பம்சமாகும். இக்கட்டடம் அமைந்துள்ள பகுதியில் உள்ள ஒரு நீர்வீழ்ச்சியின் பெயரை அடியாகக் கொண்டு இக்கோயிலுக்கு இப்பெயர் அமைந்தது. *கியோமிசு* என்றால் *தெளிந்த நீர்*, அல்லது *தூய நீர்* எனப் பொருள்.

2007-இல், புதிய ஏழு உலக அதிசயங்களின் இறுதிப் பட்டியலின் 21 இடங்களில் ஒன்றாகத் தெரிவு செய்யப்பட்டது. ஆனாலும், புதிய ஏழு உலக அதிசயங்களுள் ஒன்றாகத் தேர்ந்தெடுக்கப்படவில்லை.

காட்சிக் கூடம்
--------------

* இலையுதிர் காலத்தில் கியோமிசு கோயில்இலையுதிர் காலத்தில் கியோமிசு கோயில்
* நியோமோன் தேவா வாயில்*நியோமோன்* தேவா வாயில்
* பின்பக்கத் தோற்றம்பின்பக்கத் தோற்றம்
* இரவுத் தோற்றம்இரவுத் தோற்றம்

விக்கிமீடியா பொதுவகத்தில்,  
 ***கியோமிசு கோயில்***   
என்பதின் ஊடகங்கள் உள்ளன.

குறிப்புகள்
-----------

1. ↑  "Historic Monuments of Ancient Kyoto (Kyoto, Uji and Otsu Cities)".. பார்த்த நாள்: 2008-12-20.
2. ↑  Ponsonby-Fane (1956), p. 111.
3. ↑  Graham (2007), p. 37
4. ↑  "Kiyomizu Temple". 2007-04-07.. பார்த்த நாள்: 2008-12-18.
5. ↑  "The Finalists for The Official New 7 Wonders of the World".. பார்த்த நாள்: 2009-06-01.

வெளி இணைப்புகள்
---------------

* தகவல்கள் பரணிடப்பட்டது 2019-06-09 at the வந்தவழி இயந்திரம் - (ஆங்கில மொழியில்)
* Kiyomizu-dera Temple at Official Kyoto Travel Guide பரணிடப்பட்டது 2008-12-10 at the வந்தவழி இயந்திரம்
சோதிட முறையில் **கிரக ஷட் பலம்** என்பது, கிரகங்களின் வலிமையை, ஆறு விதங்களில் கணக்கிட்டு, அவற்றில் அதிக வலிமையான கிரகம் எது, மிகவும் வலிமை குன்றிய கிரகம் எது என்பதை கண்டறிவது ஆகும். வடமொழியில் "ஷட்" என்றால் "ஆறு" என பொருள்படும். "பலம்" என்றால் "வலிமை" எனப் பொருள்படும். "ஷட் பலம்" என்றால் "ஆறு வித வலிமை" எனப் பொருள்படும்.

பராசரர் சோதிட முறையில் பாவங்களின் (Bhava) வலிமை அஷ்டக வர்க கணிதம் மூலமாகக் கணக்கிடப்படுகிறது. ஷட் பல கணக்கீடு ராகு, கேதுக்களுக்கு கிடையாது. மற்ற ஏழு கிரகங்களுக்கு மட்டுமே உண்டு. கீழ்க்கண்ட ஆறு விதமான பலங்கள் கிரகங்களின் ஷட் பலம் எனப்படுகிறது.

1. ஸ்தான பலம்
2. திக் பலம்
3. கால பலம்
4. சேஷ்ட பலம்
5. நைசார்கிக பலம்
6. த்ருக் பலம்

ஸ்தான பலம் என்பதில் கிரகங்களின் உச்சபலம், சப்த வர்கீய பலம், ஒஜ-யுக்ம ராசி பலம், கேந்திர பலம், திரேக்காண பலம் என ஐந்து விதமான பலங்கள் அடங்கியுள்ளன.

கால பலம் என்பதில் கிரகங்களின் நதோன்னத பலம், பக்ஷ பலம், த்ரிபாக பலம், வருச பலம், மாச பலம், தின பலம், ஹோரா பலம், அயன பலம், யுத்த பலம் என ஒன்பது விதமான பலன்கள் அடங்கியுள்ளன.

ஏழு கிரகங்களுக்கு ஷட் பலம் கணக்கிட்டு, கிரகங்களை, அவைகளின் வலிமையின் அடிப்படையில் வரிசைப்படுத்துவது வழக்கம். அதில் அதிக வலிமையுடைய கிரகத்திற்கு முதலிடம் வழங்கப்படும். மிகவும் வலுக்குன்றிய கிரகத்திற்கு கடைசி இடமான ஏழாமிடம் வழங்கப்படும். ஷட் பலத்தில் முதல் இரண்டு இடங்களைப் பிடித்த கிரகங்கள் சாதகத்தில் அதிக வலிமையுடைய கிரகங்களாகும். மூன்று, நான்கு, ஐந்தாம் இடங்களைப் பிடித்த கிரகங்கள் சராசரி வலிமையுடைய கிரகங்களாகும். ஆறு, ஏழாமிடங்களைப் பிடித்த கிரகங்கள் மிகவும் வலுக்குன்றிய கிரகங்களாகும்.

ஒரு நபரின் சாதகத்தில் (Natal Chart), ஷட் பலத்தால் அதிக வலிமை பெற்ற கிரகங்கள், அவற்றின் தசா-புக்தி (Dasa - Bukthi) காலங்களில் அனுகூலமான பலன்களைத் தரும். மிகவும் வலுக்குன்றிய கிரகங்கள் தங்கள் தசா-புக்தி காலங்களில் பிரதிகூலமான பலன்களைத் தரும்.

ஷட் பலத்தால் வலுக்குன்றிய கிரகங்களுக்குப் பரிகாரங்கள் செய்வதன் மூலம், அந்தக் கிரகங்களை வலிமைப்படுத்தலாம். வலுக்குன்றிய கிரகங்கள் சம்பந்தப்பட்ட எந்த ஒரு பொருளையும் பிறரிடமிருந்து தானமாகவோ, இலவசமாகவோ பெறக்கூடாது. ஆனால் சாதகர் பிறருக்கு அப்பொருட்களை தானமாகவோ, இலவசமாகவோ கொடுக்கலாம்.

ஷட் பல கணிதம் கணக்கிடுவதற்கு அதிக கவனமும், ஈடுபாடும், அதிக கால அவகாசமும் தேவைப்படும். ஒரு சிலருக்கு ஷட் பல கணிதம் செய்வது சிரமமாகவும் இருக்கலாம்.
**வெள்ளை அறிக்கை** என்பது ஒரு அரசாங்கமோ அல்லது ஒரு அமைப்போ ஒரு பிரச்சனைக்கு எடுக்கப்பட்ட தீர்மானத்தின் அதிகாரப்பூர்வ அறிவிப்பு ஆகும். வெள்ளை அறிக்கை மூலம் வெளியிட்ட அமைப்பின் தெளிவான குறிக்கோளை மக்கள் அறிந்துகொண்டு, விவாதிக்கவோ, ஆலோசிக்கவோ முடியும். வெள்ளை அறிக்கை, ஒரு பிரச்சனைக்குத் தீர்வாக அல்லது புதிய திட்டத்தை அறிமுகம் செய்ய வெளியிடப்படுகிறது. 

நாடளுமன்றத்தில் முடிவெடுக்கப்பட்ட அரசின் கொள்கையை சட்டவடிவம் ஆக்குவதற்கு முன் மக்களுக்குத் தெரிவிக்கும் விதமாக கனடாவில் இவ்வறிக்கை வெளியிடப்படுகிறது.

தற்காலத்தில், புதிய பொருள் ஒன்றை சந்தையில் அறிமுகம் செய்யும் முன் அதன் அம்சங்கள் பற்றி விளம்பரம் செய்ய அந்நிறுவனங்கள் வெள்ளை அறிக்கையை வெளியிடுகின்றன. வணிக வெள்ளை அறிக்கைகள் தகவல் தொடர்பாக பயன்படுகிறது.

  

பச்சை அறிக்கை என்பது விவாதிப்பதற்காக அடிக்கடி வெளியிடப்படும் திறந்தநிலை அறிக்கையாகும். பல பச்சை அறிக்கைகள் மூலம் விவாதிக்கப்பட்டு முடிவான கொள்கை, சட்டம் ஆவதற்கு முன் வெள்ளை அறிக்கையாக வெளிவரும்.

மேற்கோள்கள்
-----------

* அகராதி

விக்கிமீடியா பொதுவகத்தில்,  
 ***White papers***   
என்பதின் ஊடகங்கள் உள்ளன. 


1. ↑  Doerr, Audrey D. The Role of White Papers in the Policy-making Process: the Experience of the Government of Canada. 1973. Thesis (Ph.D) - Carleton University. 1. 56
**வெள்ளூர் திருக்காமேசுவரர் கோயில்** என்பது திருச்சிராப்பள்ளி மாவட்டம் வெள்ளூர் எனும் ஊரில் அமைந்துள்ள சிவாலயமாகும். இச்சிவாலயத்தின் மூலவர் திருக்காமேசுவரர் என்றும், அம்பாள் சிவகாம சுந்தரி என்றும் அழைக்கப்படுகிறார். இச்சிவாலயத்தினை கி.பி ஆறாம் நூற்றாண்டில் முதலாம் விஜயாதித்த சோழன் புணரமைத்து குடமுழுக்கு செய்துள்ளார். இச்செய்தி கல்வெட்டில் உள்ளது.

கோயில் அமைப்பு
--------------

சிவாலயமானது இரண்டு நுழைவாயில்களைக் கொண்டது. ஒன்று தெற்கு நோக்கியும், கிழக்கு நோக்கியும் வாசல்கள் உள்ளன. கிழக்கு வாசல் வழியாக வந்தால் பலிபீடம், நந்திதேவர் மண்டபம் ஆகியவை உள்ளன. கோயிலின் பிரகாரம் திருமாளிகைப் பத்தியுடன் உள்ளது. சிவாலயத்தின் கோஷ்டத்தில் தட்சிணாமூர்த்தி, மகாவிஷ்ணு, பிரம்மா, விஷ்ணு துர்கை ஆகிய தெய்வ சிலைகள் உள்ளன.

சன்னதிகள்
---------

#### மூலவரும் அம்பாளும்

மூலவர் திருக்காமேசுவரர் சுயம்பு லிங்கம் ஆவார். இவரை மன்மதனும், ரதியும், திருமகளும் வழிபட்டுள்ளனர்.

சிவாலயத்தின் தென் மேற்கில் விநாயகர் சன்னதியும், மேற்கே வள்ளி தெய்வானை உடனுறை சண்முகரின் சன்னதியும் உள்ளது. வடமேற்கு மூலையில் உள்ள மண்டபத்தில் ரதியுடன் மன்மதன் ஈசனை வணங்கியவாறு உள்ளனர். இதன் அருகே தலவிருட்சம் அமைந்துள்ளது. பக்தர்கள் வில்வ மரத்தினை திருமகளாக வழிபடுகின்றனர். ஆலயத்தின் வடக்கே திருமகள் சன்னதி உள்ளது.

படக்கோப்பு
----------

* நந்தி பகவான்நந்தி பகவான்
* நந்தி மண்டபத்துடன் கோயில்நந்தி மண்டபத்துடன் கோயில்
* பலிபீடம் நந்தி மண்டபம்பலிபீடம் நந்தி மண்டபம்
* யாளி வரிசை கோஸ்டத்தில் அமைந்துள்ளதுயாளி வரிசை கோஸ்டத்தில் அமைந்துள்ளது
* முசுகுந்தன் வழிபாடுமுசுகுந்தன் வழிபாடு
* வள்ளி தெய்வானை சண்முகநாதர்வள்ளி தெய்வானை சண்முகநாதர்
* கோஷ்ட பூதங்கள்கோஷ்ட பூதங்கள்
* மன்மதன் மற்றும் ரதி வணங்கியபடி உள்ளார்மன்மதன் மற்றும் ரதி வணங்கியபடி உள்ளார்
* தல விருட்சம்தல விருட்சம்
* கோஷ்ட பூதங்கள்கோஷ்ட பூதங்கள்
* மகாலட்சுமி சன்னதிமகாலட்சுமி சன்னதி

ஆதாரங்கள்
---------

1. 1 2 3 4 5
**வெள்ளூர் யக்னேஸ்வரர் கோயில்** தமிழ்நாட்டில் திருவண்ணாமலை மாவட்டம், வெள்ளூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் யக்னேஸ்வரர் சன்னதியும், 1. அம்மன், 2. பிள்ளையார், 3. முருகர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. கார்த்திகை மாதம் தீபம் முக்கிய திருவிழாவாக நடைபெறுகிறது. மாசி மாதம் மகாசிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஹாங்காங் தொலைக்காட்சி நாடகம்** (香港電視劇) என்பது ஹாங்காங் நாட்டில் கண்டோனீயம் மொழியில் தயாரித்து ஒளிபரப்பாகும் பொழுதுபோக்கு அம்சம் ஆகும். இது உள்நாட்டில் தயாரிக்கப்பட்ட தொலைக்காட்சி நாடகங்கள் ஹாங்காங் மக்களிடையே ஒரு தனித்துவமான கலாச்சார அடையாளத்திற்கு பங்களிப்பு செய்ய உதவியதுடன், உலகெங்கிலும் உள்ள கண்டோனீயம் சீன மொழி பேசும் சமூகத்திற்கான கலாச்சார வளமாக செயல்படுகின்றது.

ஹாங்காங்கில் உள்ளூர் ஒளிபரப்பு தொலைக்காட்சி சேவை முதன்முதலில் 1957 ஆம் ஆண்டில் ரெடிஃபியூஷன் டெலிவிஷன் தொடங்கப்பட்டது, இது அகண்ட சீனாவின் முதல் பிரித்தானியப் பேரரசின் காலனியில் உள்ளூர் தொலைக்காட்சி சேவை செய்யப்பட்டது. பின்னர் 1967 ஆம் ஆண்டில் டி.வி.பி என்ற தொலைக்காட்சி இவ் பிரதேசத்தின் முதல் இலவசமாக தொலைக்காட்சி சேவையாக மாறியது. 1970 கள் மற்றும் 1980 களின் முற்பகுதியில் ஆரம்பகால தொலைக்காட்சி நாடகங்களின் வளர்ச்சி மிகவும் வெற்றிகரமாக நிரூபிக்கப்பட்டது, பிரைம் டைம் தொடர்கள் ஒளிபரப்பும்போது இலக்கு அளவீட்டுப் புள்ளிகள் சில நேரங்களில் 70% வரை பெற்றது.

1980 களில், தொலைக்காட்சி நாடகங்கள் கிழக்கு மற்றும் தென்கிழக்கு ஆசியா முழுவதும் ஹாங்காங்கின் கலாச்சார சின்னமாக மாறியது, இந்த பகுதி தொலைக்காட்சி மற்றும் திரைப்பட தயாரிப்புக்கான மையமாக மாறியது. மேலும், ஹாங்காங் தொலைக்காட்சித் துறையின் வெற்றி பின்னர் சீனா மற்றும் பிற தொழில்மயமாக்கப்பட்ட ஆசிய நாடுகளில், குறிப்பாக தைவான் மற்றும் தென் கொரியாவில் தொலைக்காட்சிக்கு பெரும் செல்வாக்கு செலுத்தியது.

மேற்கோள்கள்
-----------

1. ↑  Shekhar, G. C. (6 September 2018). "The Cyber Search Centre of the Integrated Companies Registry Information System". *Outlook*. Archived from the original on 23 ஜூன் 2017. .

| * பா
* உ
* தொ
தொலைக்காட்சி நாடகத் தொடர்கள் |
| --- |
| இடம் வாரியாக | 
* அரபு உலகம்
* சீனா
* ஹாங்காங்
* இந்தியா
* ஜப்பான்
* பாக்கித்தான்
* பிலிப்பீன்சு
* தென் கொரியா
* தைவான்
* தமிழ்
* தாய்லாந்து
* துருக்கி

 |
| வகை | 
* வரலாற்று நாடகம்
* சட்ட நாடகம்
* காவல் நாடகம்
* மருத்துவ நாடகம்
* நாடகத் தொடர்
* அறிவியல் புனைவு

 |
| நாடு வாரியாக பட்டியல் | 
* தமிழ்

 |
| வடிவம் | 
* தொடர்
* குறுந்தொடர்

 |
**ஹாஜி கருத்த ராவுத்தர் ஹவுதியா கல்லூரி** என்பது தேனி மாவட்டம், உத்தமபாளையம் எனும் ஊரில் அமைந்த ஒரு கலை அறிவியல் கல்லூரியாகும்.

விளக்கம்
--------

ஹாஜி கருத்த ராவுத்தர் ஹவுதியா கல்லூரி என்பது உத்தமபாளையத்தைச் சேர்ந்த ஹாஜி கருத்த ராவுத்தர் என்று அழைக்கப்பெற்ற ஹாஜி முகமது மீரான் ராவுத்தர் என்பவரால் 1956 ஆம் ஆண்டு நிறுவப்பட்டது. இக்கல்லூரியானது  மதுரை காமராசர் பல்கலைக்கழகத்துடன் இணைவு பெற்ற, அரசு நிதியுதவி பெறும் தன்னாட்சிக் கல்லூரியாகும்.

இக்கல்லூரியில் தற்போது 17 இளநிலைப் பட்டப்படிப்புகளும், 11 முதுநிலைப் பட்டப்படிப்புகளும், 5 ஆய்வியல் நிறைஞர் பட்டப்படிப்புகளும், 3 முனைவர் பட்டப்படிப்புகளும் பயிற்றுவிக்கப்படுகின்றன. இக்கல்லூரியில் தற்போது சுமார் 2700க்கும் மேற்பட்ட மாணவர்கள் பயின்று வருகின்றனர். இக்கல்லூரியில் கல்விப் பணிகளில் 158 பேராசிரியர்களும், நிருவாகப் பணிகளில் 64 பணியாளர்களும் பணியாற்றி வருகின்றனர். கல்விப் பணிகளிலிருப்பவர்களில் 50 பணியாளர்கள் முனைவர் பட்டம் பெற்றவர்கள் என்பது இங்கு குறிப்பிடத்தக்கது.

தமிழ்நாட்டின் முதலமைச்சராக இருந்த ஓ. பன்னீர்செல்வம் இக்கல்லூரியில் இளங்கலை வரலாறு பட்டப்படிப்பு படித்தவர் என்பது குறிப்பிடத்தக்கது.  ,  கவிஞர் நா. காமராசன் இக்கல்லூரியில் விரிவுரையாளராகப் பணியாற்றியிருக்கிறார்.

மேற்கோள்கள்
-----------

1. ↑  தினமலர் - கல்விமலர் குறிப்பு
2. ↑  Madurai Kamaraj University - Affiliated Colleges - Autonomous College (Aided)
3. ↑  ஹாஜி கருத்த ராவுத்தர் ஹவுதியா கல்லூரியின் முகப்புப் பக்கம்
4. ↑  ஓபிஎஸ் கதை - குங்குமம் இதழ் செய்தி
5. ↑  "தகடூர்.காம் இணையதளத்தில் வெளியான ஓ.பன்னீர் செல்வம் வாழ்க்கை வரலாறு: எம்.ஜி.ஆர் ரசிகன் டூ அதிமுக ஒருங்கிணைப்பாளர்! - முழுமையான தொகுப்பு". 2021-05-22 அன்று மூலம் பரணிடப்பட்டது. 2021-05-22 அன்று பார்க்கப்பட்டது.
6. ↑  ‘பணிவு’ செல்வம் - தமிழ் முரசு செய்தி
7. ↑  நா.காமராசன் - புதுக்கவிதையைப் பரவலாக்கிய பெருங்கவிஞன்! - விகடன்.காம் தளம் செய்தி
8. ↑  கவிஞர் நா.காமராசன் காலமானார் செய்தி - பத்திரிகை.காம் செய்தித்தளம்

வெளி இணைப்புகள்
---------------

* ஹாஜி கருத்த ராவுத்தர் ஹவுதியா கல்லூரியின் இணையதளம்
கவ்பாய்ஸ் மனிதனின் தோற்றம்.
**மேற்கத்திய** (Western) என்பது 19 ஆம் நூற்றாண்டின் பிற்பகுதியில் மேற்கு அமெரிக்காவில் "பழைய மேற்கு" பாணியில் அமைக்கப்பட்ட புனைகதை வகையாகும். இதன் கதைகள் பொதுவாக ஒரு நாடோடி கவ்பாய் அல்லது சுழல் கைத்துப்பாக்கி மற்றும் மரைகுழல் துப்பாக்கி ஏந்திய வீரரின் வாழ்க்கையை மையமாகக் கொண்டுள்ளது.

கவ்பாய்ஸ் மனிதர்கள் துப்பாக்கி ஏந்தியவர்களாக பொதுவாக தொப்பி, கழுத்துப்பட்டை பந்தன், உள்ளாடைகள், ஸ்பர்ஸ், கவ்பாய் பூட்ஸ் போன்றவை அணிவார்கள். அமெரிக்கா , ஸ்பானியா, மெக்ஸிகோ போன்ற நாட்டை பூர்வீகமாக கொண்ட இவர்கள் கொள்ளையர், வேட்டைக்கார், சட்டவிரோதமாக சூதாட்டக்காரர்களாகவும், வீரர்கள் (குறிப்பாக எருமை வீரர் போன்ற குதிரைப்படை வீரர்), மற்றும் குடியேறியவர்கள் (விவசாயிகள், பண்ணையாளர்கள் மற்றும் நகர மக்கள்) போன்று வாழ்த்து வருகின்றனர். மேற்கத்தியர்கள் பெரும்பாலும் வனப்பகுதியில் கடுமையான சூழ்நிலையில் வாழ்ந்து வருகின்றனர்.

கதை அமைப்பு
-----------

* காட்டு எல்லையில் ஒரு புகையிரத பாதை அல்லது தந்தி பாதை அமைத்தல்.
* பண்ணையாளர்கள் அல்லது பெரிய நில உரிமையாளர் தங்கள் குடும்ப பண்ணையை பாதுகாக்கிறார்கள்.
* பழிவாங்கும் கதைகள், அநீதி இழைக்கப்பட்ட ஒருவரால் துரத்தப்படுவதையும் பின்தொடர்வதையும் குறிக்கிறது.
* குதிரைப்படை வீரர்கள் பூர்வீக அமெரிக்கர்களுடன் போராடுவது பற்றிய கதைகள்.
* சட்டவிரோத கும்பல் சதி.

மேற்கோள்கள்
-----------

1. ↑  Cowie, Peter (2004). *John Ford and the American West*. New York: Harry Abrams Inc.. பன்னாட்டுத் தரப்புத்தக எண்:978-0-8109-4976-8. .
**நையோபோகோல்டைட்டு** (*Nioboholtite*) என்பது (Nb0.6[]0.4)Al6BSi3O18. என்ற வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிய இக்கனிமம் மிகப்பெரிய துமார்ட்டியரைட்டு தொகுதியில் நையோபியம் மிகுந்த உறுப்பினர் மற்றும் ஒல்டைட்டு தொகுதியின் நையோபியம் கனிமத்தையொத்த ஓல்டைட்டு என்றும் வகைப்படுத்தப்படுகிறது. இக்குழுவில் மிகச் சமீபத்தில் கண்டறியப்பட்ட மூன்று கனிமங்களில் இதுவும் ஒன்றாகும்.

தைட்டனோகோல்டைட்டும் சுசிக்லேரையைட்டும் மற்ற இரு கனிமங்களாகும். போலந்து நாட்டின் சாப்கோவைசு சிலாசுகியில் உள்ள சுசிக்லேரை கிராமத்தில் இவை மூன்றும் கிடைத்தன  Nioboholtite and schiavinatoite are both minerals with essential niobium and boron.. குறிப்பாக தனித்த வகை தீப்பாறைகளில் இவை கிடைத்தன. நையோபோகோலைட்டு மற்றும் சிகியாவினாட்டோயைட்டு இரண்டும் அத்தியாவசிமானா நையோபியம் மற்றும் போரான் தனிமங்களைக் கொண்டுள்ளன. 

ஓலைட்டு மற்றும் சுகிளாரைட்டுடன் கலந்துள்ள மற்ற பல எண்ணிக்கையிலான கனிமங்களுடன் நையோபோகோல்டைட்டு கனிமம் கலந்துள்ளது. ஆண்டிமனியும் ஆர்சனிக்கும் முக்கியமான மாசுக்களாக அதிக அளவில் இதில் கலந்துள்ளன. அலுமினியம், இரும்பு, டாண்ட்டலம், தைட்டானியம், பாசுபரசு மற்றும் ஐதராக்சில் குழுக்கள் குறைந்த அளவில் கலந்துள்ளன.

மேற்கோள்கள்
-----------

1. 1 2 3 4  Pieczka, A.; Evans, R. J.; Grew, E. S.; Groat, L. A.; Ma, C.; Rossman, G. R. (2013). "The dumortierite supergroup. II. Three new minerals from the Szklary pegmatite, SW Poland: Nioboholtite, (Nb0.6〈0.4)Al6BSi3O18, titanoholtite, (Ti0.75〈0.25)Al6BSi3O18, and szklaryite, 〈Al6BAs3+3O15". *Mineralogical Magazine* **77** (6): 2841. doi:10.1180/minmag.2013.077.6.10.
2. ↑  "Nioboholtite: Nioboholtite mineral information and data". *Mindat.org*. 2016-03-03 அன்று பார்க்கப்பட்டது.
3. ↑  "Schiavinatoite: Schiavinatoite mineral information and data". *Mindat.org*. 2016-03-10 அன்று பார்க்கப்பட்டது.
**நையாண்டி மேளம்** என்பது காவடி, கரகம், முதலியவற்றுக்குப் பொருந்துமாறு அடிக்கும் மேள வகையாகும்.
நையாண்டி மேளம் கரகாட்டம், காவடியாட்டம், பொய்க்கால் குதிரை ஆட்டம் முதலிய நாட்டுப்புற ஆட்டங்களுக்குப் பின்னணி இசையாக இடம் பெறுகின்றது. திறந்தவெளி அரங்கில் நையாண்டி மேளக் குழுவினரால் வட்டமாக நின்று கொண்டு இசைக்கருவிகள் இசைக்கப்படுகின்றன.

நையாண்டி மேளத்தின் அமைப்பு
--------------------------

கரகாட்டத்திற்கு நையாண்டி மேளம் பக்க இசையாக நிகழ்த்தப்படுகிறது. நையாண்டி மேளம் இரு நாதசுவரம், இரு தவில்களும் முதன்மை இசைக் கருவிகளாகவும், பம்பை, உறுமி, கிடிமுட்டி அல்லது சிணுக்குச்சட்டி, கோந்தளம், ஒரு சுதிப்பெட்டி, ஒரு தாளம் போன்ற இசைக் கருவிகள் பக்க இசையாகவும் அமையும். இப்பக்க இசையில் நாதசுரக் கலைஞர்கள் ஒருவரையொருவர் கேலியும், கிண்டலும் செய்து கொண்டும் ஆட்டக் கலைஞர்களுடன் இணைந்து ஆடியும் நிகழ்த்துவதால் இந்தப் பக்க இசை (பக்க வாத்தியம்) நையாண்டி மேளம் என்று அழைக்கப்படுகிறது. கொங்கு நாட்டுப் பகுதிகளில் இவ்வாறு தான் நையாண்டி மேளம் அமையப் பெறுகிறது.

மேற்கோள்
--------

1. ↑  அகரமுதலி
2. ↑  வி.வி. சடகோபன், (இ.ஆ). தென் இந்திய கிராமிய நடனங்கள், ப.9.

வெளி இணைப்புகள்
---------------

* நையாண்டி மேள ஆட்டம்

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
**தைமின்** /ˈ**[invalid input: 'th']**aɪm**[invalid input: 'i-']**n/ (**Thymine**, **T**, **Thy**) என்பது தாயனையில் (டி. என். ஏ), காணப்படுகின்ற பிரிமிடின் வழிமூலமான ஒரு நியூக்கிளியோச் சேர்மம் (சேர்வை) ஆகும். இது, அடினின், சைட்டோசின், குவானின் முதலான ஏனைய தாங்கிகளுடன் அல்லது உப்புமூலங்களுடன் இணைந்து, ஒட்சியில் கரு அமிலத்தை அல்லது நியூக்கிளிக்கமிலத்தை அமைக்கின்றது. **5-மீதைல்யுராசில்** என்றும் இது அறியப்படுவதுண்டு.

வரலாறு
------

தாயனையில் தைமின் காணப்பட, ஆறனையில் அது யுராசில்லால் பிரதியிடப்பட்டிருக்கின்றது. தைமினானது, 1893இல், ஆல்பர்ட் நியூமென், ஆல்பிரஸ்ட் கொசேல் ஆகியோரால், தைமஸ் சுரப்பியிலிருந்து பிரித்தெடுக்கப்பட்டது.

அமைப்பு
-------

தைமினின் மறுபெயர் குறிப்பிடுவது போல், யுராசில்லிற்கு அதன் ஐந்தாம் கார்பனில் மீதைலேற்றம் செய்வதன் மூலம் தைமினைப் பெற்றுக்கொள்ள முடியும். தாயனையில், அடினினுடன் இரு ஐதரசன் பிணைப்புக்களை உருவாக்கி, இணைந்துகொள்கின்றது தைமின்.

ஒட்சியில் இறைபோசுடன் தைமின் இணைந்து, "ஒட்சியில் தைமிடின்" எனும் நியூக்கிளியோசைட்டை உருவாக்குகின்றது. புற ஊதாக் கதிர்கள் மூலம் ஏற்படும் மாறல்களால் (mutation), அடுத்தடுத்த தைமின்கள், அல்லது சைட்டோசின்க்கள், "கிங்குகள்" எனும் தமின் ஈர்மங்கள் (dimer - இருபகுதியங்கள்/இருபடிச்சேர்மங்கள்) உருவாகின்றன்ன்ன. இவை, தாயனையின் சாதாரண தொழிற்பாட்டைப் பாதிக்கக் கூடியவை.

புற்றுநோய் பிணிநீக்கலில் பயன்படும் 5-புளோரோயுராசில் (5-fluorouracil / 5-FU) என்பது தைமினை ஒத்த ஒரு **மிடைப்போலிய (அனுசேப/வளர்சிதை) அன்னமம்** *(Metabolic Analog) ஆகும். எனவே, தாயனை தொகுக்கப்படும் போது, இது தைமினுக்குப் பதிலாக இணைந்து, தாயனைத் தொகுப்பை நிறுத்தும். இச்செயற்பாட்டின் மூலம்,, இது புற்றுநோய்க்கலங்கள் (செல்கள்) பெருகுவதைத் தடுக்கின்றது.*

மேலும் காண்க
------------

* யுராசில்
* அடினின்
* குவானின்

உசாத்துணைகள்
------------

1. ↑  Albrecht Kossel and Albert Neumann (1893) "Ueber das Thymin, ein Spaltungsproduct der Nucleïnsäure" (On thymine, a cleavage product of nucleic acid), *Berichte der Deutschen Chemischen Gesellschaft zu Berlin*, **26** : 2753-2756. From p. 2754: *"Wir bezeichnen diese Substanz als Thymin."* (தைமசுச் சுரப்பியில் கிடைப்பதால், இதை தைமின் என்போம்.)

வெளி இணைப்புகள்
---------------

* நியூக்கிளியோடைட்டுகள் பரணிடப்பட்டது 2016-03-04 at the வந்தவழி இயந்திரம்
* மூலக்கூற்று உயிரியல்- ஓர் அறிமுகம் மின்னூல்
[*தொடர்பிழந்த இணைப்பு*]
* தாயனை கட்டமைப்பு (ஆங்கிலம்)
**துவாரக்கு மொழிகள்** (*Tuareg languages*) என்பன, ஆப்பிரிக்காவில் துவாரக்கு பெர்பர்களால் பேசப்படுகின்ற நெருக்கமான உறவுடைய மொழிகளும், கிளைமொழிகளும் சேர்ந்த ஒரு மொழிக்குடும்ப மொழிகள் ஆகும். இவை மாலி, நைகர், அல்ஜீரியா, லிபியா, மொரோக்கோ, புர்க்கினா பாசோ ஆகிய நாடுகளின் பெரும் பகுதியிலும், சாட் நாட்டில் சிறு தொகை கின்னின் மக்களாலும் பேசப்படுகிறது.

விளக்கம்
--------

துவாரக்குக் கிளைமொழிகள் தென் பெர்பர் குழுவைச் சேர்ந்தவை. இவற்றைச் சிலர் ஒரே மொழியாகவே கொள்கின்றனர். இவற்றைச் சில ஒலி மாற்றங்களினாலேயே வேறுபடுத்திக் காண்கின்றனர். குறிப்பாக z, h ஆகியவற்றின் ஒலிப்பு வேறுபாடுகளைக் குறிப்பிடலாம். துவாரெக் மொழிகள் சில அம்சங்களில் பழமையைக் கடைப்பிடிப்பவை. இவை இரண்டு குறில் உயிர்களைத் தக்கவைத்துள்ளன. ஆனால், வட பெர்பர் மொழிகளில் ஒன்று இருக்கலாம், அல்லது ஒன்றும் இல்லாமல் இருக்கலாம். அத்துடன், துவாரெக் மொழிகள் பிற பெர்பர் மொழிகளோடு ஒப்பிடும்போது, குறைந்த விகிதத்திலான அரபு மொழிக் கடன் சொற்களையே கொண்டுள்ளன.

இவை மரபு வழியாக திஃபினாக் என்னும் எழுத்து முறையிலேயே எழுதப்படுகின்றன. ஆனாலும், சில பகுதிகளில் அரபு எழுத்துக்களும் பயன்படுகின்றன. அதேவேளை மாலி, நைகர் ஆகிய நாடுகளில் இலத்தீன் எழுத்துக்களை உபயோகப்படுத்தி எழுதப்படுகின்றன.

மேற்கோள்கள்
-----------

1. ↑  Monique Jay, "Quelques éléments sur les Kinnin d’Abbéché (Tchad)". *Études et Documents Berbères* 14 (1996), 199-212 (
பன்னாட்டுத் தர தொடர் எண் 0295-5245 ISBN 2-85744-972-0).
**ஹெஸியன் ஈ** (Hessian fly) அல்லது **பார்லி வகை கொசுவின பூச்சி,** *மேஎட்டிலோ டெஸ்ட்ரக்டர்,* இனமாகும் ஈ உட்படத் தானிய பயிர்கள் ஒரு குறிப்பிடத்தக்கப் பூச்சி என்று கோதுமை, பார்லி மற்றும் கம்பு. ஆசியாவைப் பூர்வீகமாகக் கொண்டாலும், இந்த ஈக்கள் வகையானது ஐரோப்பாவிற்கும் பின்னர் வட அமெரிக்காவிற்கும் அமெரிக்கப் புரட்சியின் போது (1775–83) ஹெஸியன் துருப்புக்களின் வைக்கோல் படுக்கையின் மூலம் கொண்டு செல்லப்பட்டதாகக் கூறப்படுகிறது. இதன் காரணமாக இந்த ஈக்களின் பொதுவான பெயர் ஹெஸியன் ஈக்கள் எனத் தோன்றியது. வழக்கமாக வருடத்திற்கு இரண்டு தலைமுறைகளை உற்பத்தி செய்யும் இந்த ஈக்கள் ஐந்து தலைமுறை வரை உற்பத்திச் செய்யவல்லது. வசந்த காலத்தில் கலவிக்குப்பின் இருண்ட நிறமுள்ள பெண் சுமார் 250 முதல் 300 சிவப்பு நிற முட்டைகளைத் தாவரங்களில் இடுகிறது. பொதுவாகத் தண்டுகள் இலைகளால் மூடப்பட்டிருக்கும்; இளம் உயிரிகள் தண்டினை உறிஞ்சி உணவுத் தேவையினைப் பெற்றுக்கொள்கின்றன. இதனால் தாவரங்கள் தானியங்களைத் தாங்க முடியாதபடி பலவீனப்படுத்துகின்றன.

ஹெஸியன் ஈக்கள் குறித்து 1817ல் தாமஸ் சே விவரித்தார். மிகவும் தீங்கு விளைவிக்கும் இந்த பூச்சி, முக்கியமாகத் தண்டு மீது தாக்குதல் நடத்துகிறது. அதிகப் பசியாக இருக்கும் ஈக்கள் தாவரத்தின் எந்த பகுதியையும் சாப்பிடக்கூடியது.

1836ஆம் ஆண்டில், ஹெஸியன் ஈக்கள் தொற்றினால் பயிர் விளைச்சல் பெரிதும் பாதிக்கப்பட்டு உணவு பற்றாக்குறை ஏற்பட்டது. 1837 பீதிக்கு முன்னர் விவசாயிகளின் நிதி நிலைமையில் சிக்கல்களை உண்டாக்கியது.

மேற்கோள்கள்
-----------

1. ↑  McGrane, Reginald Charles. (1924, 1965) The Panic of 1837: Some Financial Problems of the Jackson Era. New York: Russell & Russell Inc.